**LĒMUMS**

Liepājā

|  |  |
| --- | --- |
| 2023. gada 23. februārī | Nr.53/2  (prot. Nr.2, 30.§) |

Par zemesgabala Ganību ielā, blakus

nekustamajam īpašumam Ganību ielā 186,

daļas nomas līguma darbības termiņa

pagarināšanu

Lai racionāli rīkotos ar pašvaldības mantu, kura šobrīd netiek izmantota pašvaldības funkciju izpildei, ievērojot, ka nomas līguma saistības ir izpildītas, pamatojoties uz Pašvaldību likuma 73. panta trešo daļu, Publiskas personas finanšu līdzekļu un mantas izšķērdēšanas novēršanas likuma 3. panta otro punktu, 6.1 panta 11daļu, Ministru kabineta 2018. gada 19. jūnija noteikumu Nr.350 "Publiskas personas zemes nomas un apbūves tiesības noteikumi" 53., 56. un 137. punktu, izskatot [..] 2023. gada 9. janvāra iesniegumu, zemes nomas līgumu, kas 2018. gada 1. aprīlī noslēgts starp Liepājas pilsētas pašvaldību un [..], Liepājas valstspilsētas pašvaldības Nekustamo īpašumu jautājumu konsultatīvās komisijas 2023. gada 23. janvāra priekšlikumu (sēdes protokols Nr.2) un Liepājas valstspilsētas pašvaldības domes pastāvīgās Pilsētas attīstības komitejas 2023. gada 16. februāra lēmumu (sēdes protokols Nr.2), Liepājas valstspilsētas pašvaldības dome **nolemj:**

1. Pagarināt 2018. gada 1. aprīlī noslēgto zemes nomas līgumu [..] par zemesgabala Liepājā Ganību ielā (kadastra apzīmējums 1700 044 0523), blakus nekustamajam īpašumam Ganību ielā 186, daļas 223 kv.m platībā nomu nekustamā īpašuma Ganību ielā 186 apsaimniekošanai un uzturēšanai uz laiku līdz 2028. gada 31. martam.

2. Noteikt, ka nomnieks maksā nomas maksu saskaņā ar sertificēta vērtētāja novērtējumu, bet ne mazāk kā ar 2018. gada 1. aprīlī noslēgtajā līgumā noteikto vērtējumu.

3. Pilnvarot Liepājas pilsētas pašvaldības iestādes "Nekustamā īpašuma pārvalde" vadītāju parakstīt ar lēmumu saistītos grozījumus zemes nomas līgumā, kā arī bez atsevišķa Liepājas valstspilsētas pašvaldības domes lēmuma parakstīt vienošanos par zemes nomas līguma izbeigšanu, ja nomnieks vienpusēji atkāpjas no līguma.

4. Gadījumā, ja [..] vainas dēļ grozījumi 2018. gada 1. aprīlī noslēgtajā zemes nomas līgumā par zemesgabala Ganību ielā, blakus nekustamajam īpašumam Ganību ielā 186, daļas nomu netiek noslēgti viena mēneša laikā no lēmuma pieņemšanas dienas, zemesgabala daļa atbrīvojama.

5. Liepājas valstspilsētas pašvaldības izpilddirektora vietniekam (īpašumu jautājumos) kontrolēt lēmuma izpildi.

|  |  |  |
| --- | --- | --- |
| Priekšsēdētājs | | Gunārs Ansiņš |
| Nosūtāms: | Nekustamā īpašuma pārvaldei, nomniekam | |